open-index/open-wikipedia-markdown huggingface dataset:
Merinoram-standbeeld

duimnael|280px|Die merinoramstandbeeld (2024) in die tuin van Overberg Agri, Bredasdorp.

Die '''standbeeld van 'n merinoram''' by die voormalige landboukoöperasie (nou maatskappy) in Bredasdorp gedenk die vestiging van die merinobedryf in Suid-Afrika op die plaas Zoetendalsvallei buite die dorp en erken die wolbedryf se bydrae tot die ekonomie van die Overberg. Die beeldhouer was P. Minnaar en dit is op 20 Oktober 1978 deur P.W. van Rooyen onthul. Op die voetstuk is die woorde "Draer van die goue vag" naas "Merino" aangebring.

Soos voorheen aangedui op 'n plaat aan die linkervleuel van die siersteenmuur was die donateurs vir die oprigting van die beeld die Nasionale Wolkwekersvereniging van Suid-Afrika, die Merino Stoettelersvereniging van Suid-Afrika en die Bredasdorp-Napierse Koöperasie Beperk (BNK).

Michiel van Breda, die stigter van die dorp, het die grondslag vir die merinobedryf op sy plaas gelê. In 1996 word die streek internasionaal hoog vir sy wol en skaapvleis geag en lewer toe die derde meeste wol in die land.

Die standbeeld is in 2017, ná omtrent 40 jaar op die voetstuk voor die gebouekompleks van *Overberg Agri* in Swellendamweg in Bredasdorp, elders heen verskuif. As gevolg van die groot vlaag diefstalverwante sake, en vrees vir vandalisme, is besluit om die merinoramstandbeeld eerder staan te maak in die voorportaal van die hoofgebou van *Overberg Agri*, agter slot en grendel. Sedertdien is die beeld in die tuin van die Overberg Agri-kompleks by 'n fontein monteer.

## Galery 

Lêer:Merinostandbeeld2024_2.jpg|Nabyskoot (2024)
Lêer:Merinostandbeeld2024_3.jpeg|Vooraansig, met plaatjie (2024)
Lêer:Merinostandbeeld2024 4.jpeg|Plaatjie (2024)
Lêer:Merinostandbeeld2024 5.jpeg|Agterkant (2024)
Lêer:Merinostandbeeld2024 6.jpeg|Sykant (2024)
Lêer:Merinostandbeeld.JPG|Die standbeeld se oorspronklike staanplek. (2010)
Lêer:Merinostandbeeldvooraansig.jpg|Vooraansig. (2010)

## Trivia 
In Australië is daar glo 'n standbeeld van 'n merino wat 15 m hoog is en 97 ton weeg.

## Verwysings
Sonop

**Sonop** is 'n dorpie in Noordwes, Suid-Afrika. Dit is 18&nbsp;km wes van Brits geleë, met Marikana verder wes.

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967
Skeerpoort

**Skeerpoort** is 'n klein nedersetting in Noordwes, Suid-Afrika. Die naam sou te danke wees aan Hendrik Potgieter se kommando wat een Sondag hier afgesaal het, of dié van Casper Kruger wat seep en skeermesse gekoop het om hul voor te berei vir 'n besoek aan Pretoria. Reeds vanaf die laat-19de eeu het die omgewing uit 'n florerende boerderygemeenskap bestaan.

## Ligging en omgewing 
Dit is 24&nbsp;km suid van Brits en 7&nbsp;km suidwes van die Hartbeespoortdam geleë in oostelike Noordwesprovinsie. Enkele huise, besighede en 'n kerkgebou staan hier langs die R560-roete. Die Skeerpoortrivier loop deur die nedersetting, en sluit aan by die Magaliesrivier wat dan die Hartbeespoortdam binnevloei.

## Ekonomie en aktiwiteite 
Die nedersetting word omring deur die Moot se uitgebreide boorde, besproeiingslanderye en ander boerderybedrywighede. In die nabye omgewing is kampeerplekke, fietsryroetes langs die boomryke Magaliesrivier en warmlugballonvaarte word aangebied. Die Van Gaalen Kaasmakerij kan deur die publiek besoek word, en hul produksieproses kan besigtig word. Die Ou Pastorie wat om en by 1884/5 opgerig is het aanvanklik gedien as 'n pastorie, maar was later in gebruik as 'n polisiestasie en privaatwoning, en is tans 'n restaurant en gastehuis.

## Galery 

Skeerpoortvallei, wes van Skeerpoort, b.jpg|Skeerpoortvallei
lêer:Bill Harrop's Balloon Safaris, Hartbeespoort, North West, South Africa (20344453239).jpg|Uitsig oor 'n deel van die nedersetting, met die NG-kerkgebou in die middel van die beeld
lêer:De Wet-klipstapel, Dewetsnek, Magaliesberg.jpg|'n Klipstapel merk die plek waar Christiaan de Wet die Magaliesberg tydens die Boereoorlog oorgesteek het

## Sien ook 
* Skeerpoortrivier

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967

## Verwysings
Modderspruit

**Modderspruit** is 'n nedersetting geleë tussen Marikana en die Hartbeespoortdam in Noordwes, Suid-Afrika.

## Sien ook 
* Lys van dorpe in Suid-Afrika

## Verwysings
Mmakau

**Mmakau** is 'n dorpie in Noordwes, Suid-Afrika. Dit is 12&nbsp;km oos van Brits en direk wes van Ga-Rankuwa.

## Sien ook 
* Lys van dorpe in Suid-Afrika

## Verwysings
Mabalstad

**Mabalstad** is 'n dorp in die Noordwesprovinsie van Suid-Afrika. Die dorp val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer.

## Sien ook 
* Lys van dorpe in Suid-Afrika

## Verwysings
Ovis

**Ovis** is 'n genus van die subfamilie van bokke (*Caprinae*) wat tot die familie Horingdraers (*Bovidae*) behoort. Die gedomestikeerde en wilde skape behoort tot dié genus.

## Taksonomie 
* '*Genus *Ovis* (Skape)*'
** Subgenus *Ovis*
*** Argali of wilde skape (*Ovis ammon*)
*** Skaap (*Ovis aries*)
*** Moeflon (*Ovis gmelini*) (dikwels saam met die skaap ingedeel)
*** Oerial of steppeskaap (*Ovis orientalis*)
** Subgenus *Pachyceros*
*** Dikhoringskaap (*Ovis canadensis*)
*** Dall se skaap (*Ovis dalli*)
*** Sneeuskaap (*Ovis nivicola*)

## Eksterne skakels 
* 
*
Onmoontlike vyf

duimnael|'n Witleeu

Die **Onmoontlike Vyf** beskryf Suid-Afrika se mees ontwykende diere. Die groep bestaan uit die Kaapse bergluiperd, die erdvark, die ietermago, die witleeu en die oewerkonyn. Dis bykans onmoontlik om hierdie diere in die natuur op te spoor. Mense wat hulle sien kan hulself baie gelukkig ag en die soektog daarna kan vir groot opwinding sorg.

duimnael|'n Erdvark
duimnael|Bronsbeeld van 'n Kaapse bergluiperd
Die **Kaapse bergluiperd** is die hoofroofdier van die fynbosstreek. Hulle is heelwat kleiner as die gemiddelde Afrikaluiperd. Volgens die IUBN-rooilys word hulle as byna bedreig beskou.

**Erdvarke** is soogdiere wat meestal in Suid- en Oos-Afrika aangetref word. Hulle is naglewend en vreet miere en termiete.

Die **ietermago** is 'n soogdier wat se lyf met harde horingskubbe oortrek is. Hulle kom in die oostelike en suidelike dele van Afrika voor. Die dier is naglewend. Hulle vreet miere en termiete.

Dit **witleeu** is nie ’n onderskeie subspesie van die leeu nie. Dit witter pelskleur word deur ’n genetiese afwyking veroorsaak. Hulle is uiters skaars in die natuur, maar kom meer algemeen in gevangenskap voor, waar hulle selektief geteel word. Let daarop dat witleeus nie albino’s is nie, want die pigment van hul oë en vel is normaal.

Die **oewerkonyn** het wit ringe om die oë en 'n donkerbruin tot swart streep van die mondhoeke na die basis van die ore. Hulle is inheems aan 'n baie klein gebied van die Karoo. Volgens die IUBN-rooilys is dit 'n bedreigde spesie. Dit is trouens die mees bedreigde soogdier in Suid-Afrika.

Manis temminckii 01 by Line1.JPG|Ietermagog
Bunolagus monticularis 210594434.jpg|Oewerkonyn

## Sien ook 
* Groot vyf
* Klein vyf diere

## Verwysings
Itsoseng

**Itsoseng** is 'n nedersetting in die Noordwesprovinsie van Suid-Afrika. Dit val onder die Ditsobotla Plaaslike Munisipaliteit wat onder die Ngaka Modiri Molema-distriksmunisipaliteit ressorteer.

## Sien ook 
* Lys van dorpe in Suid-Afrika

## Verwysings
Kia Soul

Die **Kia Soul** is 'n kompakte motortjie wat deur Kia se ontwerpsentrum in Kalifornië ontwerp is. Nadat dit by die Paryse Motorskou in 2008 bekendgestel is, word dit in Suid-Korea gebou en sedert 2009 wêreldwyd bemark.

## Verwysings
Renosterfontein-melkhoutboom

duimnael|Eeue-oue Witmelkhoutboom op Rhenosterfontein
duimnael|Sambreelvormige takke van die Witmelkhoutboom
Die **Rhenosterfontein-melkhoutboom** is 'n melkhoutboom (*Sideroxylon inerme*) in die Overberg op die plaas Rhenosterfontien, 5&nbsp;km buite Bredasdorp op die pad na Swellendam. Hierdie boom is weens sy besondere omvang en ouderdom op 17 Desember 1993 tot monument verklaar.

Die boom is oor die 1 000 jaar oud en het 'n stamomtrek van 3,22&nbsp;m, 'n stamdeursnee van 1,02&nbsp;m, 'n kroonhoogte van 9&nbsp;m en 'n kroonbreedte van 20&nbsp;m. Melkhoutbome is beskerm in Suid-Afrika en geen deel mag van so 'n boom afgekap word sonder die toestemming van die Departement Bosbou, Visserye en die Omgewing (DBVO) nie.

Drie ander melkhoutbome is tot monumente verklaar, naamlik die Poskantoorboom in Mosselbaai, die Verdragboom in Woodstock en die Fingo-melkhoutboom by Peddie. Die grootste melkhoutboom in die land staan op die plaas Langbosch  in die omgewing van Stilbaai by die koőrdinate 34° 22.302’S en 21° 19.245’O. Hierdie boom is 14m hoog en het op 'n hoogte van 80cm 'n stamomtrek van 10m.

## Bibliografie 
* Die Burger, 6 Desember 2003.
* www.championtrees.co.za
Fingo-melkhoutboom

Die Fingo-melkhoutboom  (**Umqwashu**) is van historiese belang vir die Fingo-volk. Die boom is 13&nbsp;km noordnoordwes van Peddie, op die pad van Peddie oor Breakfastvlei en Fort Willshire na Alice en Fort Beaufort.

Tydens die Mfecane het die Fingo vroeg in die 1820's van Natal na Transkei gevlug. Weens onophoudelike aanvalle deur die Xhosa het die Fingo al verder wes gevlug tot net wes van die Keiskammarivier. Op 14 Mei 1835 het hulle by 'n groot melkhoutboom, die Umqwashu, stilgehou en onder die leiding van eerw. John Ayliff  trou gesweer aan God en die Britse koning. Die Umqwashu is sedertdien vir die Fingo-vlolk 'n simbool van verlossing uit die slawerny.

Hierdie boom is in 1942 tot monument verklaar en vir lange jare het die Fingo hier op 14 Mei bymekaargekom vir 'n herdenkingsgeleentheid.

Aan drie ander melkhoutbome is die status van monument verleen, naamlik die Poskantoorboom by Mosselbaai, die Verdragboom by Woodstock en die Renosterfontein-melkhoutboom by Bredasdorp.

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Verdragboom

duimnael|240px|Die Verdragboom in 1980
duimnael|240px|Die Verdragboom in 2012

Die **Verdragboom** (ook bekend as die Traktaatboom) is 'n ou melkhoutboom in Treaty Road (langs Springstraat) en suid van die spoorlyn in Woodstock  waarby op 10 Januarie 1806 die vredesverdrag  na die Slag van Blaauwberg onderteken is. Die terrein is die eiendom van die Stad Kaapstad  en die melkhoutboom daarop is in 1967 tot gedenkwaardigheid verklaar.

Ander melkhoutbome wat tot monumente verklaar is, is die Poskantoorboom by Mosselbaai, die Fingo-melkhoutboom en die Renosterfontein-melkhoutboom.

## Bibliografie 
* Green, Lawrence G.: I heard the old men say. Kaapstad: Howard Timmins, 1964.
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Petronas-torings

duimnael|Die Petronas-torings in April 2010

Die **Petronas-torings**, ook bekend as die **Petronas-tweelingtoring** (Maleis: **Menara Petronas**, of **Menara Berkembar Petronas**), is 'n tweelingtoring in Kuala Lumpur, Maleisië. Volgens die "*Council on Tall Buildings and Urban Habitat*" (CTBUH) se ranglys was dit van 1998 tot 2004 amptelik die hoogste gebou ter wêreld, en is steeds die hoogste tweelingtoring ter wêreld. Die geboue, saam met die nabygeleë Kuala Lumpur-toring, is 'n onmiskenbare landmerk van Kuala Lumpur.

## Geskiedenis 
Die torings is deur die Argentyns-Amerikaanse argitek César Pelli ontwerp. Hy het 'n eiesoortige styl ontwikkel om die 21ste-eeuse ikoon vir Kuala Lumpur te ontwerp. Die beplanning van die torings het op 1 Januarie 1992 begin en het toetse en simulasies vir wind en las ingesluit. Sewe jaar se bouwerk het 
op die oorspronklike perseel van die *Selangor Turf Club* gevolg, met die uitgrawings wat op 1 Maart 1993 begin het.
Guanche-mummie

[duimnael|'n Guanche-mummie (genoem [Mummie van San Andrés) in die Museo de la Naturaleza y el Hombre (Santa Cruz de Tenerife, Spanje).]]
Die **Guanche-mummies** is die mummies van lede van die inheemse Guanche-volk van die Tenerife (Kanariese Eilande). Die meeste dateer van die tydperk voor die Spaanse besetting van die gebied in die 1400's. Die metodes van balseming is soortgelyk aan dié van die Antieke Egiptenare, hoewel minder mummies van die Guanche behoue gebly het weens plundering en ontheiliging.

Mummifikasie het nie op alle eilande bestaan ​​nie. Die mummies van Tenerife is die beste bewaar en dus die deeglikste bestudeer. Huidige navorsing beweer dat die praktyk van mummifikasie op Tenerife gekonsentreer is, terwyl dit op ander eilande bewaar is as gevolg van omgewingsfaktore.

Van die Guanche-mummies is:

* Mummie van San Andrés
* Guanche-mummies van Necochea
* Guanche-mummie van Madrid

## Verwysings 
*15px Hierdie artikel is vertaal uit die Spaanse Wikipedia
Gewone platanna

Die **gewone platanna** (*Xenopus laevis*) is 'n padda wat endemies is aan Afrika suid van die Sahara. In Engels staan dit bekend as die *African clawed frog*. Hierdie padda was gebruik om swangerskap van vroue te bevestig. Dit het tot gevolg gehad dat lewende paddas uitgevoer is na die res van die wêreld waar hulle indringerspesies geword het.

## Voorkoms 
Die padda is plat met die oë bo-op die voorkop en dit het 'n afgeplatte lyf. Die voorpote is kort en dun en die agterpote groot en sterk met swemvliese tussen die tone. Die padda is byna totaal waterlewend en kom slegs tydens reën land toe. 

Hulle vreet waterinsekte, paddavissies en vissies.

## Galery 

Xenopus laevis 02.jpg

## Sien ook 
* Xenobot

## Bronnelys 
* *Natuurlewe van Suid-Afrika* Duncan Butchart, Struik Nature, 2012, 

## Verwysings 
## Eksterne skakels 
* 
*
Mummie van San Andrés

[duimnael|Die Mummie van San Andrés in die Museo de la Naturaleza y el Hombre ([Santa Cruz de Tenerife, Spanje).]]

Die **Mummie van San Andrés** is 'n menslike mummie wat deel uitmaak van die Guanche-kultuur (ou inwoners van die Kanariese Eilande in Spanje).

Die mummie is gevind in 'n grot in 'n kloof buite die dorp San Andrés in Santa Cruz de Tenerife. Die streek van die eiland Tenerife waar die mummie gevind is, die Anaga-massief, is ryk aan argeologiese ontdekkings. Die mummie is van 'n man tussen 25 en 30 jaar oud en is vermoedelik 'n *mencey* (koning) of ander leiersfiguur in die Guanche-samelewing van sy tyd.

Die mummie is tans in die Museo de la Naturaleza y el Hombre van Santa Cruz de Tenerife.

## Verwysings
Royal Mail

[duimnael|links|240px|'n Ryk versierde posbus uit die [Victoriaanse tydperk. Die twee letters op Britse posbusse dui aan in wie se regeringstyd dit geïnstalleer is: VR is die afkorting vir die Latynse *Victoria Regina*, koningin Victoria. Die posbus in die inligtingskassie dateer uit die regeringstyd van koning George V (1910–1936)]]
**Royal Mail plc** (Skots-Gaelies: ''a' Phuist Rìoghail*, Wallies: *Post Brenhinol''), is 'n posonderneming in die Verenigde Koninkryk wat oorspronklik in 1516 deur koning Hendrik VIII gestig is toe hy aan Sir Brian Tuke die opdrag gegee het om 'n posnetwerk in diens van die koninklike Engelse hof te vestig. Onder koning Karel I het hierdie posnetwerk sy dienste vanaf 1635 ook aan die publiek beskikbaar gestel. In Oliver Cromwell se Gemenebes van Engeland het die posdiens as *General Post Office* bekendgestaan. 

*Royal Mail *se dogteronderneming *Royal Mail Group Limited* bedryf twee handelsmerke vir die vervoer en aflewering van briewe en ander posstukke (*Royal Mail*) en pospakkette (*Parcelforce Worldwide*). *General Logistics Systems*, 'n internasionale logistiekonderneming, is 'n dogtermaatskappy van *Royal Mail Group Ltd*.

Vir die grootste deel van sy geskiedenis was *Royal Mail* 'n staatsonderneming wat as 'n regeringsdepartement of 'n publieke maatskappy bedryf is. Eers met die afkondiging van die Wet oor Posdienste van 2011 (*Postal Services Act 2011*) is die meerderheid aandele in *Royal Mail* vanaf 15 Oktober 2013 op die Londense Effektebeurs verhandel. Twee maande later, op 23 Desember 2013, is die aandele in die FTSE 100-indeks gelys.

Aanvanklik het die Britse regering deur *Postal Services Holding Company Ltd* 'n minderheid aandele van dertig persent in *Royal Mail* gehou. Op 4 Junie 2015 het die minister van finansies, George Osborne, aangekondig dat die regering sy oorblywende aandele sal verkoop. Nog in dieselfde jaar is *Royal Mail* volledig geprivatiseer.

As houermaatskappy beheer *Postal Services Holding Company Ltd* ook *Post Office Ltd* wat op 1 April 2012 as 'n selfstandige onderneming van *Royal Mail* afgeskei is en steeds as staatsonderneming bestuur word.

## Verwysings
Marseilles, Vrystaat

**Marseilles** is 'n klein nedersetting in die Oos-Vrystaat, Suid-Afrika naby aan die grens tussen die Vrystaat en Lesotho.

Die nedersetting is 113 km oos van Bloemfontein en 24 km wes van Ladybrand. Dit is genoem na die hawestad Marseille in Frankryk.

## Verwysings
Thaba Phatswa

**Thaba Phatswa** is 'n klein nedersetting in die Suidoos-Vrystaat, Suid-Afrika, ongeveer 30&nbsp;km suidoos van Thaba Nchu en 22&nbsp;km noord van Hobhouse. Die nedersetting lê teenaan die Leeurivier en aan die voet van die Malutiberge, naby die grens tussen die Vrystaat en Lesotho.

Die dorpie huisves oorwegend (76%) Kleurlinge.

## Verwysings
Burgerregt

**Burgerregt** is 'n dorpie in die noordweste van die Limpopo-provinsie, Suid-Afrika. Die dorpie het 'n bevolking van sowat 1&nbsp;641 inwoners.

## Sien ook 
* Lys van dorpe in Suid-Afrika

## Verwysings
Holly Country

**Holly Country**, tot 1996 bekend as die Coalbrookmyndorp, is 'n dorp in die verre noorde van die Vrystaat, in Suid-Afrika. Die nedersetting, geleë sowat 5 km van Sasolburg, is 'n voormalige steenkoolmyn en is waarskynlik oorspronklik genoem na Coalbrookdale in Engeland. Dit was die toneel van die Coalbrookmynramp op 21 Januarie 1960 toe 435 werkers lewend begrawe is toe die myn in duie gestort het.

Richard Hse, 'n Taiwanese sakeman, het die ou myndorpie uitgekoop in Oktober 1996. Hy het dit herdoop en die plek omskep in 'n hele aantal fabrieke insluitend klere-, skoene-, stoof-, hout- en papierfabrieke en 'n gholfbaan.

## Sien ook 
* Lys van dorpe in Suid-Afrika

## Verwysings
Guanche-mummies van Necochea

duimnael|Vroulike mummie.
duimnael|Manlike mummie.
Die **Guanche-mummies van Necochea** is twee Guanche-mummies van ou inwoners van die Kanariese Eilande in Spanje wat uitgestal word in die Museo de la Naturaleza y el Hombre in Santa Cruz de Tenerife.

Hulle word so genoem omdat hulle tot in 2003 bewaar is in Necochea, Argentinië. Die twee individue is onderskeidelik manlik en vroulik. Die vrou was tussen 20 en 24 jaar toe sy dood is en is in varkvel toegedraai. Volgens kenners dateer die mummies van die 9de eeu.

Die presiese plek op die eiland Tenerife waar hulle vandaan kom, is onbekend. Daar word geglo een kan selfs uit 'n begrafnisgrot in die *Barranco de Guayonje* in Tacoronte kom en die ander een van La Orotava, maar volgens ander kan hulle uit Barranco de Herques in Güímar kom. Hulle was deel van die versameling van 'n private museum in Tacoronte. In die 19de eeu is hulle aan die La Plata-museum in Argentinië verkoop deur 'n onbekende versamelaar. Hulle is later na Necochea geneem, van waar hulle in 2003 teruggestuur is na Tenerife.

## Verwysings
Kragbron

**Kragbron** is 'n dorp in die verrenoorde van die Vrystaat, in Suid-Afrika. Die dorp lê 5&nbsp;km suidoos van Sasolburg.

Kragbron is 'n voormalige steenkoolmyndorp tussen Sasolburg en Heilbron, en is die tuiste van twee buitewerkinggestelde kragstasies, *Taaibos* en *Highveld*, wat onaktief is sedert 1994.

## Sien ook 
* Lys van dorpe in Suid-Afrika

## Verwysings
Louieville

**Louieville** is 'n dorp in die Ehlanzeni-distriksmunisipaliteit in die suidooste van die Mpumalangaprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Geverfde rietpadda

Die **geverfde rietpadda** (*Hyperolius marmoratus*) is 'n padda wat endemies aan Suidelike Afrika is. Dit staan ook bekend as die *Skilderbontrietpadda*. Dit het eers net voorgekom in die ooste van Suid-Afrika maar word nou ook in die Wes-Kaap aangetref. Navorsing het bewys dat die padda voorkom by damme in die Wes-Kaap wat gebou is vir besproeiing; dus is dit deur menslike aktiwiteite daarheen versprei.

## Fotogalery 

Lêer:Hyperolius marmoratus.jpg|Krugerwildtuin, Suid-Afrika
Lêer:Hyperolius marmoratus01.jpg
Lêer:Hyperolius marmoratus02.jpg
Lêer:Hyperolius marmoratus white.jpg

## Bron 
* Ouest. Science for South Africa. Volume 11, Nommer 2 2015 ISSN 1729-830X

## Eksterne skakels 
*
Kiepersol, Mpumalanga

**Kiepersol** is 'n nedersetting in die Mbombela Plaaslike Munisipaliteit (in Ehlanzeni-distrik) in Mpumalanga.

Kiepersol is baie naby aan die dorp Hazyview geleë. Dit is na die inheemse kiepersol (boom) vernoem, wat in oorvloed in die laeveld voorkom, alhoewel die omgewing meestal uit aangeplante piesangplantasies bestaan. Ander vrugte wat hier volop voorkom, sluit in mango's, avokado's en makadamianeute. Die Phabenihek van die Krugerwildtuin is ook digby Hazyview.

## Sien ook 
* Lys van dorpe in Suid-Afrika

## Verwysings
Makadamia

***Makadamia*** is 'n genus van vier spesies van bome inheems aan Australië wat deel uitmaak van die plantfamilie *Proteaceae*.

Hulle is endemies aan noordoostelike Nieu-Suid-Wallis en die sentrale en suidoostelike Queensland.

Die boom is kommersieel belangrik vir sy vrugte, genoem makadamianeute.

Suid-Afrika is die grootste produsent van makadamianeute, met 87 000 ton per ???
## Sien ook 
* Alfabetiese lys van Suid-Afrikaanse bome

## Verwysings
Harlekynliewenheersbesie

Die **harlekynliewenheersbesie** (*Harmonia axyridis*) is 'n indringerspesie in Suider-Afrika wat afkomstig is van Oos-Asië. Die spesie is in 2001 in die Wes-Kaap vir die eerste keer in Suid-Afrika aangeteken. Tans kom die insek in al die provinsies van Suid-Afrika voor. Dit het ook Europa, Noord- en Suid-Amerika binnegedring. Dit het 'n negatiewe uitwerking op landbou, menslike nedersettings en inheemse liewenheersbesiebevolkings.

## Bronne 
* Ouest. Science for South Africa. Volume 11, Nommer 2 2015 ISSN 1729-830X
* Stals, R., 2013, ‘Die indringerspesie Harmonia axyridis (Coleoptera: Coccinellidae) nou bykans een dekade reeds in suidelike Afrika: ’n Harlekyn waarvoor niemand lag nie’, Suid-Afrikaanse Tydskrif vir Natuurwetenskap en Tegnologie 32(1), Art. #816, 2 pages. http://dx.doi.org/10.4102/satnt.v32i1.816

## Eksterne skakels 
* 
*
Nwanedi- Provinsiale Park

Die **Nwanedi- Provinsiale Park** is 'n beskermde gebied in die noordelike deel van die Limpopoprovinsie van Suid-Afrika. Dit is ongeveer 20 km oos van Tshipise en 35 km noord van Thohoyandou geleë, aan die westekant van die Krugerwildtuin. Die Nwanedi-reservaat het 'n oppervlakte van ongeveer 11&nbsp;170 ha en sluit 'n deel van die beboste hange van die Soutpansbergreeks in. 

Die tweelingdamme, die Nwanedidam en die Luphephedam, by die samevloeiing van die Nwanedirivier en sy belangrikste sytak, die 
Luphephe, is geleë in die beskermde gebied. Een van die geheime van die wildreservaat is 'n skouspelagtige waterval, bekend as Tshihovhohovho-waterval. Die park het volop wild, insluitend 'n redelike aantal witrenosters in sy Laeveldsone.

Die Soutpansberg of "Tha vhani ya Muno" is in die tradisionele gebied van die Vendavolk geleë. Dit is ryk in plantdiversiteit met geelhoutbome, twaalf acaciaspesies, insluitend koorsbome, reuse kiepersol, proteas en stokou boomvarings. Die rotsagtige heuwels is 'n toevlugsoord vir roofvoëls.

## Verwysings 
## Eksterne skakels 
*Nwanedi Provincial Park 
*Soutpansberg Conservancy and surrounding areas 
*Open Africa Route
Hanging Rock

**Hanging Rock** is die beskrywende volksnaam wat aan Mount Diogenes, 'n koniese rotsformasie op 'n hoogte van sowat 100&nbsp;m uit 'n vlakte in die uitlopers van die bergreeks Groot Skeidingsgebergte in die Australiese deelstaat Victoria verrys, verleen is. Hanging Rock is enkele kilometer noord van Mount Macedon, 'n gebluste vulkaan, af en sowat 70&nbsp;km noordwes van Melbourne op 718&nbsp;m bo seevlak geleë.

Die formasie is tans in die ontspanningsgebied Hanging Rock Recreation Reserve geleë en word deur die Macedon Ranges Shire Council bestuur. Die rotsformasie beslaan sowat nege hektaar, terwyl die ontspanningsgebied se oppervlakte in 1993 tot 88 hektaar uitgebrei is en tans 'n perderenbaan, piekniekgeriewe en 'n parkeerterrein behels.

Hanging Rock maak deel uit van 'n hele reeks merkwaardige geologiese formasies in die gebied wat hul ontstaan aan vulkaniese uitbarstings te danke het. Dit het kulturele betekenis gekry en internasionale bekendheid verwerf deur Joan Lindsay se historiese roman *Picnic at Hanging Rock* wat in 1967 gepubliseer en agt jaar later deur die Australiese regisseur Peter Weir verfilm is.

Hanging Rock is 'n uitstekende voorbeeld van 'n sogenaamde mamelon (afgelei van die Franse term vir "nippel"), 'n rotsformasie wat deur die uitbarsting van taaivloeiende lava gevorm is. Soortgelyke formasies sluit Camel's Hump suid van Hanging Rock en Brock's Monument oos daarvan in. Al drie formasies bestaan uit solvsbergiet, 'n vorm van tragiet wat na sy vindplek Solvsberget in Noorweë vernoem is en ook in Abessinië (Ethiopië) aangetref word.

Hanging Rock is tydens 'n uitbarsting gevorm wat 6,25 miljoen jaar gelede plaasgevind het. Namate die magma afgekoel en ingekrimp het, het dit uitmekaargebreek om growwe rotskolomme te vorm wat later aan verwering blootgestel is.

Volgens argeologiese opnames is die omgewing van Hanging Rock reeds sowat 36&nbsp;000 jaar gelede deur inheemse Australiërs bewoon. Die formasie val in die tradisionele tuisland van die Woiwurrung- of Wurundjeri-volk en het vroeër die middelpunt van die Gunung willam baluk (in Engels bekend as *Creek dwelling people*) se stamgebied gevorm.

Min is bekend oor die rotsformasie se kulturele betekenis in die tyd voor die Europese kolonisasie van Australië, maar daar word aangeneem dat Hanging Rock as ontmoetingsplek vir Australiese stamme in die streek gedien het en daarnaas ook manlike inisiasierituele hier plaasgevind het. Een van die laaste sodanige inisiasie-plegtighede is in November 1851 deur 'n Wurundjeri-ouderling uit die Templestowe-gebied georganiseer is. Die Wurundjeri-stam het steeds hegte kulturele en spirituele bande met die gebied.

## Verwysings
Guanche-mummie van Madrid

duimnael|Die Guanche-mummie van Madrid.
Die **Guanche-mummie van Madrid** is 'n Guanche-mummie wat nou ten toon gestel word in die Nasionale Argeologiese Museum in Madrid, Spanje.

Die mummie is van 'n man tussen 30 en 34 jaar en is in 'n uitstekende toestand. Dit dateer vermoedelik van die 12de of 13de eeu en is volgens kenners die bes bewaarde Gaunche-mummie in die wêreld. Dit is in Barranco de Herques, suid van Tenerife, tussen die dorpe Fasnia en Güímar, ontdek. Dit is in die 18de eeu in Madrid as 'n geskenk aan koning Karel III van Spanje gegee. Dit was aanvanklik in die Koninklike Biblioteek en is nou in die Nasionale Argeologiese Museum.

Tenerife het daarop aangedring dat Madrid die mummie aan die eiland terugbesorg.

## Verwysings
Horiete

duimnael|200px|Die gebied wat die Horiete min of meer in die Middel-Bronstydperk bewoon het, word in pers aangedui.
Die **Horiete**, **Hoerriete** of **Choerriete** (Horities: Ḫu-ur-ri) was tydens die Bronstydperk ’n volk in die Nabye Ooste. Hulle het ’n Horities-Oerartiese taal, Horities, gepraat en in Anatolië en Noord-Mesopotamië gewoon. Die grootste en invloedrykste Horitiese nasie was die multi-etniese koninkryk Mitanni, wat waarskynlik gevorm is deur ’n Indo-Europeessprekende heersersklas wat oor ’n hoofsaaklik Horitiese bevolking regeer het. Die bevolking van die Indo-Europeessprekende Hetitiese Ryk in Anatolië het ’n groot getal Horiete ingesluit en daar is ’n aansienlike Horitiese invloed op die Hetitiese mitologie. 

Teen die vroeë Ystertydperk was die Horiete in ander volke opgeneem, behalwe miskien in die koninkryk Urartu. 

## Taal 
duimnael|200px|Die Louvre-leeu en meegaande kliptablet met die vroegste bekende teks in Horities.
Die Horiete het ’n ergatief-agglutinatiewe taal gepraat wat gewoonlik Horities genoem word en wat onverwant is aan naburige Semitiese of Indo-Europese tale; dit kon dalk ’n geïsoleerde taal gewees het.

Die Oerartiese taal van die Ystertydperk is nou verwant aan Horities. Verskeie vooraanstaande Russiese taalkundiges, soos S.A. Starostin en W.W. Iwanof, beweer Horities en Hattities is verwant aan die Noordoos-Kaukasiese tale.

Van die 21ste eeu v.C. tot die laat 18de eeu v.C. het Assirië kolonies in Anatolië beheer, en die Horiete en Hattiete het Assiries-Akkadiese wigskrif in omstreeks 2000 v.C. vir hul taal aangeneem. Wigskriftekse in Horities in in verskeie plekke soos Hattusa en Ugarit gevind, sowel as in een van die langste Amarna-briewe, wat deur koning Tushratta van Mitanni aan farao Amenhotep III van Antieke Egipte geskryf is. In 1983 is ’n langer Horitiese teks met ’n Hetitiese vertaling by Hattusa ontdek.

## Verwysings 
*15px Hierdie artikel is vertaal uit die Engelse Wikipedia
Mede

Die **Mede**, **Meders** of **Mediërs** (Klassieke Latyn: *Mēdus*, gewoonlik in die meervoud, *Mēdī*; Antieke Grieks: Μῆδος, *ma-to-i*; Oud-Persies: *Māda*) was ’n antieke Iranse volk wat in ’n gebied bekend as **Medië** (Noordwes-Iran) gewoon en Medies gepraat het. Hul aankoms in die streek word verbind met die eerste golf migrasies van Iranse volke na Antieke Iran van die laat 2de tot die vroeë 1ste millennium&nbsp;v.C.

## Koerde en Mede 
Daar is menings onder historici en reisigers in baie tydperke, veral in die vroeë tydperk, dat die Mede die voorouers van die Koerde is.  Die eerste historiese dokument wat die verband tussen die Mede en die Koerde toon, is in die Kar-nâme. Ardeshir I Papakan (242 v.C.) noem die Koerdiese Med-koning in sy oorlog teen die Koerde.

Sommige historici in die Middeleeue het die oorloë wat hulle met die Koerde gevoer het, wat die Koerde die Med genoem het, geïnterpreteer as die inval van die Mede. Hulle taal is ingesluit in die klas van Wes-Iranse tale, net soos Koerdies.

[duimnael|links|200px|Detail van die noordelike trap in die Apadana-paleis in [Persepolis, ’n reliëf uit die 5de eeu v.C. van ’n soldaat in tradisionele Mediese kleredrag (agter ’n Persiese boogskutter).]]
## Geskiedenis 
Dié tydperk van migrasie het saamgeval met ’n magsvakuum in die Midde-Ooste toe die Middel-Assiriese Ryk (1365-1020 v.C.), wat Noordwes-Iran, Oos-Anatolië en die Kaukasus oorheers het, val. Dit het daartoe gelei dat nuwe volke na die gebied getrek en daar gaan woon het. Terselfdertyd het Elam, die oorheersende mag in Antieke Iran, ’n tydperk van groot swakheid beleef, net soos Babilonië in die weste.

Van die 10de tot die laat 7de eeu v.C. het die westelike dele van Medië onder die oorheersing van die groot Nieu-Assiriese Ryk in Noord-Mesopotamië gekom. Dié ryk het van Siprus tot Antieke Iran gestrek, en van die Kaukasus tot Antieke Egipte en Arabië. Assiriese konings soos Tiglath-Pileser III, Sargon II, Sanhereb en Assurbanipal het leenmanne van die Mede gemaak en hulle beskerm teen invalle deur Skitiërs en Kimmeriërs.

Van 622 tot 612&nbsp;v.C. het die Assiriese Ryk, wat sedert 626&nbsp;v.C. konstant oorlog gevoer het, begin verswak. Onderdane soos die Mede, Babiloniërs, Chaldeërs, Egiptenare, Skitiërs, Kimmeriërs, Lidiërs en Arameërs het stilweg ophou heffings aan Assirië betaal.

Danksy ’n alliansie met rebellerende Babiloniërs, Skitiërs, Chaldeërs en Kimmeriërs het die Mede Nineve in 612 v.C. verower en dit het gelei tot die uiteindelike val van die Nieu-Assiriese Ryk teen 605 v.C. Die Mede het so hul oorspronklike tuisland vergroot totdat dit van rofweg Noordoos-Iran tot by die Halysrivier in Anatolië gestrek het. Omstreeks 605&nbsp;v.C. is ’n verenigde Mediese Ryk gestig wat saam met Babilonië, Lidië en Antieke Egipte een van die vier sterkste magte van die Nabye-Ooste geword het.

Die Mediese koninkryk is in 550 v.C. deur Kores die Grote verower en hy het die Persiese Achaemenidiese Ryk gestig.

## Verwysings 
## Skakels
* 15px Hierdie artikel is vertaal uit die Engelse Wikipedia
Galdeërs

duimnael|Galdea en sy buurlande.
Die **Galdeërs** (van Galdea, Grieks: Χαλδαία, Akkadies: *māt Kaldu/Kašdu*; ook gespel **Chaldeërs**) was ’n klein Semitiese nasie wat tussen die 10de en 9de eeu&nbsp;v.C. ontstaan en tot omstreeks die 6de eeu&nbsp;v.C. geduur het, waarna dit verdwyn het en die Galdeeuse stamme in die inheemse bevolking van Babilonië opgeneem is. Dit was in die verre suidoostelike hoek van Mesopotamië geleë en het vir ’n kort rukkie oor Babilon regeer.

Tydens ’n tydperk van swakheid in die Oos-Semitiese koninkryk Babilonië het nuwe, Wes-Semitiese volke tussen die 11de en 10de eeu&nbsp;v.C. van die Levant na die streek migreer. Die eerste golf het bestaan uit Suteërs en Arameërs, en hulle is ’n eeu later gevolg deur die *Kaldu*, ’n groep wat later as die Galdeërs of Chaldeërs bekend geword het. Die Hebreeuse Bybel gebruik die term כשדים (*Kaśdim*). Dit word in die ou vertaling van die Afrikaanse Bybel as "Chaldeërs" vertaal en in die nuwe vertaling as "Galdeërs". Daar is egter onsekerheid of die *Kaśdim* in werklikheid Galdeërs beteken. Hierdie migrasie het nie Assirië in die noorde geraak nie omdat hulle die migrante afgeweer het.

Die kortstondige 11de-eeuse dinastie van die konings van Babilon word gerieflikheidshalwe die Galdeeuse Dinastie genoem, hoewel die laaste heerser, Nabonidus, en sy seun, Belsasar, van Assirië afkomstig was.

Die streek waar die Galdeërs hulle gevestig het, was in die verre suidoostelike deel van Babilonië, hoofsaaklik aan die regteroewer van die Eufraat. Hoewel die naam Galdea later vir ’n kort ruk na die hele Suid-Mesopotamië verwys het, het die eintlike Galdea net bestaan uit die vlakte in die verre suidooste, sowat 640&nbsp;km lank en 160&nbsp;km breed.

## Verwysings 
*15px Hierdie artikel is vertaal uit die Engelse Wikipedia
Mitanni

[duimnael|260px|’n Kaart van die Nabye-Ooste omstreeks [1400 v.C. wys die staat Mitanni toe dit op sy grootste was.]]
**Mitanni** (IFA: ; Hetitiese wigskrif: KUR URU; ook genoem **Hanigalbat**, Akkadies: Ḫa-ni-gal-bat) was ’n Horitiessprekende staat in Noord-Sirië en Suidoos-Anatolië van omstreeks 1500 tot 1300 v.C. Dit is gestig deur ’n Indo-Ariese heersersklas wat oor ’n hoofsaaklik Horitiese bevolking regeer het. Dit het ’n streeksmag geword ná die Hetitiese verwoesting van Amoritiese Babilon en nadat ’n paar onbekwame Assiriese konings ’n magsvakuum in Mesopotamië geskep het. 

Aan die begin van sy geskiedenis was Mitanni se grootste vyand Antieke Egipte onder sy 18de-dinastiese farao's. Met die opkoms van die Hetitiese Ryk het Mitanni en Egipte egter ’n bondgenootskap gesluit om mekaar se belange teen die Hetiete te beskerm. 

Op die hoogtepunt van sy mag in die 14de eeu v.C. was Mitanni se buiteposte gesentreer om sy hoofstad, Washukanni, wat volgens argeoloë aan die bolope van die Khaburrivier geleë was. Eindelik moes die staat swig onder Hetitiese en later Assiriese aanvalle en het dit ’n provinsie van die Middel-Assiriese Ryk geword.

Hul invloedsfeer is duidelik in Horitiese plekname en voorname asook die voorkoms van ’n spesifieke soort pottebakkerswerk deur die hele Sirië.

## Verwysings 
*15px Hierdie artikel is vertaal uit die Engelse Wikipedia
Kasouga

**Kasouga** of **Kasuka** is 'n gehug aan die Indiese Oseaan in die Oos-Kaapprovinsie van Suid-Afrika. Kasouga is deel van die Ndlambe Plaaslike Munisipaliteit in die Sarah Baartman-distriksmunisipaliteit van die Oos-Kaap.

Die nedersetting is sowat 10 km noordoos van Kenton-on-Sea, en lê naby die mond van die Kasukarivier. Die naam is afgelei Khoikhoi en beteken "plek van baie luiperds". Die riviernaam "Kasuka" is weer 'n Xhosa verbuiging van die woord, en het dieselfde betekenis.

## Sien ook 
* Lys van dorpe in Suid-Afrika

## Verwysings
Thornhill, Kouga

:*Vir die nedersetting in Enoch Mgijima Plaaslike Munisipaliteit, sien Thornhill, Enoch Mgijima*

**Thornhill** is 'n nedersetting in die Kouga munisipaliteit in die Oos-Kaapprovinsie van Suid-Afrika. Dit is ongeveer 45 km wes van Port Elizabeth en 30 km oos van Jeffreysbaai langs die N2 geleë. 

## Sien ook 
* Lys van dorpe in Suid-Afrika

## Verwysings
Adiabene

**Adiabene** (van die Griekse Ἀδιαβηνή, self afgelei van die Antieke Siriese *Ḥaḏy’aḇ* of *Ḥḏay’aḇ*) was ’n antieke koninkryk in Assirië. Sy hoofstad was Arbela (die hedendaagse Arbil in Irak).

Sy heersers het hulle in die 1ste eeu n.C. tot die Judaïsme bekeer. Koningin Helena (in Joodse bronne bekend as Heleni HaMalka) het na Jerusalem getrek waar sy paleise vir haar en haar seuns, Izates bar Monobaz en Monobaz II, laat bou het. Volgens die Talmoed het beide Helena en Monobaz groot bedrae aan die Tempel van Jerusalem geskenk.

## Geskiedenis 
In antieke tye was Adiabene ’n integrale deel van Assirië. Onder die Persiese konings was dit blykbaar ’n ruk lank ’n leenstaat van die Persiese Ryk. Later kon hulle ook ’n leenstaat van die Masedoniese en Seleukidiese Ryk gewees het. Dit het later een van die koninkryke van die Partiese Ryk geword.

Ondanks die verowering van Partië deur die Sassanidiese Ryk in 224 het die feodale dinastieë lojaal aan die Parte gebly en die Sassaniede se inval van Adiabene teengestaan. As gevolg hiervan en van godsdienstige verskille is Adiabene nooit as ’n integrale deel van Iran beskou nie, al is dit eeue lank deur die Sassaniede beheer.

Toe die Romeinse Ryk in die 4de eeu Christene word, het Adiabene, wie se inwoners Assiriese Christene was, Rome se kant gekies teen die Sassaniede, wat Zoroastrisme aangehang het. Adiabene het egter deel van die Sassanidiese Ryk gebly tot met die Islamitiese verowering van Persië.

## Verwysings 
*15px Hierdie artikel is vertaal uit die Engelse Wikipedia
Naaimasjien

duimnael|regs|260px|'n Moderne naaimasjien.
duimnael|260px|'n Naaimasjien in werking.
duimnael|260px|Stiksteke word gevorm; die bodraad is geel; die spoeldraad is groen.

'n **Naaimasjien** is 'n meganiese toestel waarmee tekstielstowwe, leer of sagte plastiek met behulp van garing aan mekaar gestik (geheg) word. Die masjiene is tydens die Industriële Revolusie ontwerp en het die klerebedryf se doeltreffendheid beduidend verbeter.

## Geskiedenis 
Naaldwerk is tradisioneel met die hand gedoen. Die eerste naaimasjiene is in 1841 deur ’n Fransman, Barthélemy Thimonnier, gebou. Dit was nie 'n naaimasjien in die ware sin van die woord nie, maar eerder 'n meganisasie van die handmetode. Nywerheidsarbeiders was egter nie hiervoor te vinde nie en het dié masjiene later tydens ’n staking verwoes.

’n Amerikaner, Elias Howe, het op Thimonnier se idees voortgebou en in 1846 'n naaimasjien met ’n naaldmeganisme ontwerp. Sy ontwerp was uiters geslaag en word tot vandag toe gebruik. Nadat hy en sy vennoot, Singer, die patentreg daarop verkry het, het hulle met grootskaalse produksie begin. Howe se masjien kon ongeveer 300 steke per minuut maak en is vir huishoudelike en nywerheidsdoeleindes gebruik.

Naaimasjiene was een van die eerste verbruikerstoestelle wat op groot skaal vervaardig is. In 1860, as voorbeeld, is meer as 100&nbsp;000 naaimasjiene deur Singer verkoop. Die naaimasjien het oor die jare tot ’n gesofistikeerde toestel ontwikkel, hoewel die basiese beginsel waarop dit werk, tot vandag toe dieselfde gebly het.

Die eerste naaimasjiene is met die hand aangedryf. Dit is later met trapmodelle vervang, wat beide hande vir meer komplekse steke beskikbaar gelaat het. Moderne naaimasjiene is elektries aangedrewe en meestal gerekenariseer. Verwisselbare nokke en rekenaarprogramme word gebruik om verstellings te maak, sodat dié masjiene verskillende soorte steke kan werk.

## Werking 
In teenstelling met tradisionele naaldwerk, wat 'n enkele garingdraad gebruik, werk naaimasjiene met twee garingdrade. Hierdie garingdrade, die bo- en onderdraad, word deur steke in mekaar vervleg.

Die bodraad word deur die naald geryg, terwyl die onderdraad (of spoeldraad) van onder die materiaal ingevoer word.

Tydens die naaiproses beweeg die naald met die bodraad van bo na onder en weer terug. Die beweging veroorsaak dat die bodraad 'n lussie om die spoeldraad vorm, as gevolg van 'n gryper wat in die rondte draai. Omdat die materiaal tussen die bodraad en die spoeldraad lê, word 'n netjiese stiksel in die proses gevorm.

## Fotogalery 

Lêer:Singer sewing machine.jpg|Singer-trapnaaimasjien
Lêer:Singer sewing machine detail1.jpg|Singer-naaimasjien
Lêer:Singer sewing machine detail2.jpg|Singer-naaimasjien
Lêer:pfaff-41-naaimachine.jpg|Pfaff-naaimasjien
Lêer:Pfaff-41.jpg|Pfaff-naaimajien (detail)

## Eksterne skakels 
*
Boknesstrand

**Boknesstrand** is 'n kusdorpie aan die Indiese Oseaan in die Oos-Kaapprovinsie van Suid-Afrika. 

Dit is naby aan die dorpies Kenton-on-Sea en Cannon Rocks en die grens met die Groter Addo-Olifant Nasionale Park. Dit is 135&nbsp;km oos van Gqeberha en 180&nbsp;km wes van Oos-Londen geleë. Die Boknesrivier mond hier uit in die Indiese Oseaan.
[duimnael|links|*[Chaenostoma roseoflavum*, een van die stinkbossies, is 'n komponent van die lokale duinplantegroei. Die klein aromatiese struike is gewild by tuinbouers.]]

## Sien ook 
* Lys van dorpe in Suid-Afrika

## Verwysings
Enon, Oos-Kaap

**Enon** is 'n klein nedersetting in die Sondagsriviervallei Plaaslike Munisipaliteit in die Oos-Kaap, Suid-Afrika. Dit is 13 kilometer oos van Kirkwood en 60 km (37 myl) noordoos van Uitenhage geleë.

## Sien ook 
* Lys van dorpe in Suid-Afrika
* The Lookout

## Verwysings
Osroene

[duimnael|250px|Osroene as ’n afhanklike staat van die [Romeinse Ryk sedert 31 v.C.]]
duimnael|250px|Die Romeinse provinsie Osroene se ligging in die Romeinse Ryk.

**Osroene** (ook gespel **Osroëne**; Grieks: Ὀσροηνή; Siries: *Malkūṯā d-Bayt ʿŌrhai*), soms ook bekend onder die naam van sy hoofstad, **Edessa** (vandag Şanlıurfa in Turkye), was ’n koninkryk in Bo-Mesopotamië wat tussen 132&nbsp;v.C. en 244&nbsp;n.C. semi-onafhanklik of heeltemal onafhanklik was.

## Geskiedenis 
Die Siriessprekende koninkryk het in 136&nbsp;v.C. sy onafhanklikheid gekry van die verbrokkelende Seleukidiese Ryk deur ’n dinastie van die nomadiese Nabatese stam Orrhoei. Die meeste konings van Osroene is *Abgar* of *Manu* genoem. Dit is al hoe meer beïnvloed deur die Aramese kultuur en was die middelpunt van ’n nasionale weerstand teen Hellenisme.

Die gebied van die koninkryk, aan die bolope van die Eufraat, het die tradisionele oorlogsgebied geword van die lande wat Klein-Asië, Persië, Sirië en Armenië regeer het. Met die ontbinding van die Seleukidiese Ryk is dit verdeel tussen die Romeinse Ryk en Partië. Na die val van die Romeinse Ryk in 395 het dit deel van die Bisantynse Ryk geword. Teen die 5de&nbsp;eeu was Edessa die hoofkwartier van Siriese letterkunde en geleerdheid, asook belangrik vir die verspreiding van die Christendom in Mesopotamië, Persië en Armenië.

In 638 is dit deur die Moslems verower. Pogings deur die Bisantynse Ryk om dit te herower het telkens misluk.

## Verwysings 
* 15px Hierdie artikel is vertaal uit die Engelse Wikipedia
Tylden

**Tylden** is 'n gehuggie in die landelike Oos-Kaap, Suid-Afrika. Dit is vernoem na kaptein G. Tylden van die *Royal Engineers* wat in 1851 in bevel was 'n veldtog teen die Tamboekiestam.

## Sien ook 
* Lys van dorpe in Suid-Afrika

## Verwysings
Imvani

**Imvani** is 'n klein nedersetting in die landelike Oos-Kaap, Suid-Afrika. Dit is ongeveer 30 km noord van Cathcart en 45&nbsp;km suidwes van Komani (Queenstown) geleë.

## Verwysings
Hatra

**Hatra** (Arabies: الحضر, *al-Ḥaḍr*) was ’n antieke stad in Mesopotamië, in die hedendaagse Irak. Die ruïnes lê 290&nbsp;km noordwes van Bagdad en 110&nbsp;km suidwes van Mosoel.

Op 7&nbsp;Maart 2015 het verskeie bronne, insluitende Irakse amptenare, berig die militante groep ISIL het begin om die Unesco-wêrelderfenisgebied te verwoes. ’n Video wat die volgende maand deur ISIL uitgereik is, wys die vernietiging van die monumente.

## Geskiedenis 
[duimnael|130px|links|[Herakles|Hercules, Hatra, Partiese tydperk, 1ste tot 2de eeu.]]
Hatra is vermoedelik in die 3de of 2de eeu v.C. deur die Seleukidiese Ryk gebou. Nadat dit deur Persië verower is, het dit in die 1ste en 2de eeu n.C. floreer as ’n godsdiens- en handelsentrum. Later het die stad waarskynlik die hoofstad van die eerste Arabiese koninkryk geword.

Hatra het ’n belangrike vesting geword wat verskeie aanvalle deur die Romeinse Ryk weerstaan het en ’n belangrike rol gespeel in die Tweede Partiese Oorlog tussen dié land en Rome. Dit het die Iraniërs in 238 verslaan, maar is eindelik in 241 deur die Sassanidiese Ryk verwoes. en het meer as 160 torings gehad. Die tempels het sowat 1,2&nbsp;ha beslaan en is oorheers deur die Groot Tempel, ’n enorme gebou met pilare wat tot 30&nbsp;meter hoog gestrek het. Die stad was bekend vir sy vermenging van Griekse, Mesopotamiese, Kanaänitiese, Aramese en Arabiese panteons, in Aramees bekend as *Beiṯ Ĕlāhā* ("Huis van God").

Daar was tempels vir Nergal (Babilonies en Akkadies), Hermes (Grieks), Atargatis (Siries-Aramees), Allat en Sjamijja (Arabies) en Sjamasj (die Mesopotamiese songod).

## Galery 

Hatra Ruins - 2008-07-20.jpg|Ruïnes van Hatra in Julie 2008.
Hatra-1453.jpg|Die oorblyfsels van verskeie tempels en mure (2004).
Hatra-71339.jpg|Oorsig van die terrein (2007).
Hatra-Ruins-2006-7.jpg|Mei 2006.
Hatra-Ruins-2006-5.jpg|Mei 2006.
Hatra-Ruins-2006-6.jpg|Mei 2006.
Hatra-Ruins-2008-8.jpg|November 2008.
Hatra-Ruins-2008-9.jpg|November 2008.
Hatra city.jpeg|September 2014.
Hatra-1454.jpg|’n Tempel wat die Hellenistiese en Romeinse argitektuur wys, vermeng met Oosterse versierings.

## Verwysings 
## Eksterne skakels 
* 'Between Rome and Parthia: The Desert City of Hatra*
* Lexic Orient 
* http://www.bbc.co.uk/archive/chronicle/8612.shtml BBC *Chronicle'', "Lost Kings of the Desert"

* 15px Hierdie artikel is vertaal uit die Engelse Wikipedia
St Mark's, Oos-Kaap

'''St Mark's''' is 'n klein dorpie in die voormalige Transkeistreek in die Oos-Kaap, Suid-Afrika.

## Distrik 
Die distrik is 1 062&nbsp;km2 groot en daar word gemengde boerdery beoefen.

## Sien ook 
* Lys van dorpe in Suid-Afrika

## Verwysings
Cannon Rocks

**Cannon Rocks** is 'n klein kusdorpie aan die Indiese Oseaan in die Oos-Kaapprovinsie van Suid-Afrika, tussen Boknesstrand en die grens met die Groter Addo-Olifant Nasionale Park. Dit is 135 km oos van Port Elizabeth en 180 km wes van Oos-Londen geleë en ongeveer 15 minute vanaf die dorpie Kenton-on-Sea. Port Alfred is ongeveer 30 km oos van Cannon Rocks. Cannon Rocks is deel van die Ndlambe Plaaslike Munisipaliteit in die Sarah Baartman-distriksmunisipaliteit van die Oos-Kaap.

Die dorp is genoem na twee kanonne van historiese belang en is naby aan die Diaskruis, wat vyf eeue gelede deur Bartolomeus Dias, die eerste Portugese ontdekkingsreisiger wat om die ooskus van Suid-Afrika gevaar het.

Cannon Rocks is 'n belangrike merker vir weervoorspellings aan die kusstreek. Dit verdeel twee seksies: Plettenbergbaai na Cannon Rocks; en Cannon Rocks tot Keimond.

## Sien ook 
* Lys van dorpe in Suid-Afrika

## Verwysings
Urartu

**Urartu** (Armeens: Ուրարտու en Akkadies: *māt Urarṭu*, wat ooreenstem met die Bybelse **koninkryk Ararat**) was ’n koninkryk in die Ystertydperk wat om die Vanmeer in Armenië gesentreer was.

Streng gesproke is "Urartu" die Assiriese term vir ’n geografiese streek, terwyl "koninkryk Urartu" in moderne historiografie gebruik word vir die Urartiessprekende Ystertydperk-staat wat in dié streek ontstaan het.

## Geskiedenis 
Die taal Urarties kom in inskripsies voor. Hoewel daar geen tekens is dat ander tale in die koninkryk gepraat is nie, bestaan taalkundige bewyse dat Proto-Armeens vroeg in kontak met Urarties gekom het.

Die mening dat ’n onderskeid tussen die streek en die koninkryk gemaak moet word, is reeds deur König (1955) gehandhaaf. Die streek stem ooreen met die bergagtige plato tussen Klein-Asië, Mesopotamië, die Iranse Plato en die Kaukasus. Die koninkryk het in die middel 9de eeu v.C. ontstaan, maar is in die vroeë 6de eeu v.C. deur die Mede verower. Die erfgename van Urartu is die Armeniërs en hul daaropvolgende koninkryke.

## Verwysings 
* 15px Hierdie artikel is vertaal uit die Engelse Wikipedia
Mbewuleni

**Mbewuleni** is 'n nedersetting in die voormalige Transkeistreek in die Oos-Kaap, Suid-Afrika. 'n Eer wat die plek toeval, is dat dit die geboorteplek van voormalige president Thabo Mbeki is.

## Sien ook 
* Lys van dorpe in Suid-Afrika

## Verwysings